pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษก ศบค. เผยภาพรวมการจองห้องหลังเปิดรับนักท่องเที่ยว Phuket Sandbox เป็นไปด้วยดี ย้ำเร่งฉีดวัคซีนให้กับผู้สูงอายุและ 7 กลุ่มเสี่ยงเพื่อลดอัตราการเสียชีวิต
วันจันทร์ที่ 5 กรกฎาคม 2564
โฆษก ศบค. เผยภาพรวมการจองห้องหลังเปิดรับนักท่องเที่ยว Phuket Sandbox เป็นไปด้วยดี ย้ําเร่งฉีดวัคซีนให้กับผู้สูงอายุและ 7 กลุ่มเสี่ยงเพื่อลดอัตราการเสียชีวิต
โฆษก ศบค. เผยภาพรวมการจองห้องหลังเปิดรับนักท่องเที่ยว Phuket Sandbox เป็นไปด้วยดี ย้ําเร่งฉีดวัคซีนให้กับผู้สูงอายุและ 7 กลุ่มเสี่ยงเพื่อลดอัตราการเสียชีวิต
วันนี้ (5 กรกฎาคม 2564) เวลา 12.30 น. ณ โถงกลาง ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์โควิด-19 (ศบค.) กล่าวถึงกรณี Phuket Sandbox พบผู้ป่วยติดเชื้อชาวไทยเดินทางไปในหลายจุดด้วยกัน โดยตั้งแต่วันที่ 1 ก.ค. – 4 ก.ค. มีชาวต่างชาติและชาวไทยเดินทางเข้าจังหวัดภูเก็ต 1,893 คน ตรวจแล้วไม่พบเชื้อ 1,764 และอยู่ระหว่างรอผล 129 คน โดยคณะกรรมการโรคติดต่อประจําจังหวัดขอความร่วมมือชาวไทยที่จะเดินทางเข้าจังหวัดภูเก็ต จะต้องได้รับการฉีดวัคซีน 2 เข็ม อย่างน้อย 14 วัน ถึงจะเดินทางเข้ามาได้ เช่นเดียวกับชาวต่างชาติ
โฆษก ศบค. ยังรายงานภาพรวมอุตสาหกรรมท่องเที่ยวภูเก็ต หลังเปิด Phuket Sandbox อย่างเป็นทางการ มีนักท่องเที่ยวเดินทางมายังจังหวัดภูเก็ต 7,347 คน ยอดจองห้องพัก90,861 คืนด้วยกัน โดยพบว่า ยอดเข้าพักที่ ต.ป่าตอง มากที่สุด หลังความสําเร็จ Phuket Sandbox แล้ว ก็จะเดินหน้าเปิดการท่องเที่ยว เกาะสมุย และเกาะพะงัน ต่อไป
ทั้งนี้ โฆษก ศบค. ยังตอบคําถามถึงการบริหารจัดการเตียงเพื่อรองรับผู้ป่วยติดเชื้อที่อยู่ระหว่างการรอเตียงเพื่อเข้ารับการรักษา โดย โฆษก ศบค. ย้ําว่า เชื้อไวรัสโควิด-19 ที่แพร่ระบาดในปัจจุบันคือ สายพันธุ์เดลต้า หรือ สายพันธุ์อินเดีย ทําให้การรักษาผู้ป่วย 1 คนจะใช้เวลา 14 วัน อาจทําให้ใช้ทรัพยากรเตียงเป็นจํานวนมาก ทั้งการปรับโรงพยาบาลจะสํารองสําหรับผู้ป่วยสีแดงและสีเหลือง และสํารองพื้นที่สําหรับผู้ป่วยสีเขียวในโรงพยาบาลสนาม และยกระดับการ Home Isolation แยกกักที่บ้านและในชุมชน ในกรุงเทพมหานครและจังหวัดอื่น ๆ จํากัดพื้นที่ชุมชน อาทิ เถียงนาโมเดล แยกกักตัวในวัด แปลงตลาดเป็นโรงพยาบาลสนาม เพื่อเร่งนําผู้ป่วยติดเชื้อหรือกลุ่มเสี่ยงออกจากในพื้นที่จํากัดวงการแพร่ระบาด ขณะเดียวกัน โฆษก ศบค. ยืนยันว่าจะต้องเร่งดําเนินการฉีดวัคซีนแก่ผู้สูงอายุ และกลุ่มผู้ป่วย 7 โรคเรื้อรัง เพื่อลดอัตราการการติดเชื้อและการเสียชีวิตให้ได้มากที่สุด
.....................
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ติดตามเร่งรัดการดำเนินการโครงการยกระดับแปลงใหญ่ฯ ก่อนปิดโครงการ ธ.ค. 64
วันพฤหัสบดีที่ 23 ธันวาคม 2564
กระทรวงเกษตรและสหกรณ์ ติดตามเร่งรัดการดําเนินการโครงการยกระดับแปลงใหญ่ฯ ก่อนปิดโครงการ ธ.ค. 64
กระทรวงเกษตรและสหกรณ์ ติดตามเร่งรัดการดําเนินการโครงการยกระดับแปลงใหญ่ฯ ก่อนปิดโครงการ ธ.ค. 64
นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมติดตามการดําเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ครั้งที่ 6/2564 ผ่านระบบการประชุมทางไกล (Zoom meeting) ซึ่งการประชุมติดตามการดําเนินงานฯ ในครั้งนี้ ถือได้ว่าเป็นการติดตามงานครั้งสุดท้ายก่อนการเสร็จสิ้นโครงการ โดยแผน - ผล การเบิกจ่ายเงินของกลุ่มแปลงใหญ่ โครงการยกระดับแปลงใหญ่ด้วยเกษตรสมัยใหม่และเชื่อมโยงตลาดโครงการส่วนใหญ่ถือได้ว่าเป็นไปตามแผน เบิกจ่ายแล้ว จํานวน 3,356 แปลง จากเป้าหมาย 3,379 แปลง ซึ่งการเบิกจ่ายดังกล่าวยังไม่แล้วเสร็จ จํานวน 23 แปลง โดยมี 1 แปลง ไม่สามารถดําเนินการได้ตามแผน ทั้งนี้ ได้สั่งการให้หน่วยงานเจ้าของสินค้าที่ ให้ติดตามเร่งรัดการเบิกจ่ายของกลุ่มแปลงใหญ่ให้แล้วเสร็จภายในวันที่ 29 ธันวาคม 2564 นี้ โดยต้องส่งรายงานเอกสารบัญชีกลุ่มแปลงใหญ่ที่ดําเนินการแล้วเสร็จให้ตรวจสอบบัญชีสหกรณ์เข้าไปตรวจสอบให้ทันตามแผน ซึ่งทุกกิจกรรมต้องเสร็จภายในเดือนธันวาคม 2564
นอกจากนี้ ที่ประชุมได้รับทราบผลการประชาสัมพันธ์ของจังหวัดศรีสะเกษ เมื่อต้นเดือนธันวาคม 2564 ที่ผ่าน ซึ่งกลุ่มแปลงใหญ่ที่ได้รับการสนับสนุนงบประมาณจากโครงการฯ สามารถดําเนินการได้ตามแผนเพิ่มศักยภาพการผลิตของกลุ่มได้อย่างมีประสิทธิภาพ พร้อมทั้งรับทราบการจัดทําวีดีทัศน์สรุปผลการดําเนินงานโครงการการยกระดับแปลงใหญ่ด้วยเกษตรสมัยใหม่และเชื่อมโยงตลาดเพื่อนําเสนอคณะรัฐมนตรี รวมทั้งผลการประเมินโครงการซึ่งมีการสุ่มประเมินจากแปลงใหญ่ที่เข้าร่วมโครงการ จํานวน 280 แปลง ซึ่งประสิทธิผลการบริหารโครงการอยู่ในระดับดีมาก 92.17 คะแนน เป็นโครงการระดับ เกรด A ที่เป็นโครงการที่โดดเด่น ทั้งนี้ ได้เน้นย้ําให้นําข้อเสนอแนะ ปัญหาที่พบจากการดําเนินงานโครงการในรอบนี้ ไปปรับปรุงแก้ไขในการดําเนินการโครงการยกระดับแปลงใหญ่ที่กําลังขอเสนองบประมาณเพิ่มเติมจากงบเงินกู้ตามพระราชกําหนด ให้อํานาจกระทรวงการคลังกู้เงินเพื่อแก้ไขปัญหาเศรษฐกิจและสังคม จากการระบาดของโรคติดเชื้อไวรัสโคโรนา 2019 เพิ่มเติม พ.ศ.2564 ที่จะดําเนินการในปีงบประมาณ พ.ศ. 2565 ต่อไป
รัฐบาลไทย-ข่าวทำเนียบรัฐบาล-รมว.สุชาติ สั่งติวเข้ม เจ้าหน้าที่ชุดปฏิบัติการตรวจสอบการทำงานของคนต่างด้าว
วันพฤหัสบดีที่ 25 สิงหาคม 2565
รมว.สุชาติ สั่งติวเข้ม เจ้าหน้าที่ชุดปฏิบัติการตรวจสอบการทํางานของคนต่างด้าว
กระทรวงแรงงาน จัดอบรมเจ้าหน้าที่ด้านการตรวจสอบ ปราบปราม จับกุม และดําเนินคดีนายจ้าง/สถานประกอบการ และคนต่างด้าวผิดกฎหมาย ระหว่างวันที่ 22 – 26 สิงหาคม 2565
ผลักดัน “พนักงานเจ้าหน้าที่” สร้างความรู้ พัฒนาทักษะ ปฏิบัติงานตามกฎหมายอย่างมืออาชีพ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการจัดระบบการบริหารจัดการการทํางานของแรงงานข้ามชาติอย่างยิ่ง เพราะมีส่วนที่เกี่ยวข้องทั้งภาครัฐ เอกชน และความสัมพันธ์ระหว่างประเทศ ซึ่งในส่วนกระทรวงแรงงาน มีความมุ่งมั่นจะทําให้เกิดการใช้แรงงานถูกกฎหมายในทุกมิติ เพื่อป้องกันทั้งปัญหาขาดแคลนแรงงาน และปัญหาการค้ามนุษย์ในกลุ่มแรงงานข้ามชาติ โดยในปีงบประมาณ 2565 กรมการจัดหางานได้มีการตรวจสอบและดําเนินคดี นายจ้าง/สถานประกอบการและคนต่างด้าวทั่วประเทศ โดยตรวจสอบนายจ้าง/สถานประกอบการ จํานวน 39,432 ราย/แห่ง ดําเนินคดี จํานวน 864 ราย/แห่ง ตรวจสอบการทํางานคนต่างด้าว จํานวน 479,246 คน ดําเนินคดี จํานวน 1,827 คน (ข้อมูล ณ วันที่ 21 สิงหาคม 2565)
“การบริหารจัดการแรงงานข้ามชาติที่เป็นระบบ มีประสิทธิภาพ เกี่ยวพันถึงการตรวจสอบการทํางานของแรงงานข้ามชาติ ที่จะต้องปฏิบัติงานโดยยึดหลักความถูกต้องตามกฎหมาย สามารถตรวจสอบได้ โดยเริ่มต้นจากบุคลากรในสังกัดที่ต้องมีความรู้ ความเข้าใจบทบาทอํานาจหน้าที่ มีความเชี่ยวชาญด้านกฎหมายที่เกี่ยวข้องกับการปฏิบัติงาน และชัดแจ้งในแนวทางการดําเนินการตามมติครม.ในวาระต่าง ๆ เพื่อให้การปฏิบัติงานมีประสิทธิภาพ บรรลุตามวัตถุประสงค์ และเจตนารมณ์ของกฎหมาย”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า นอกจากการปฏิบัติภารกิจให้ลุล่วงแล้ว กรมการจัดหางานยังให้ความสําคัญกับการเพิ่มองค์ความรู้และประสิทธิภาพการปฏิบัติงาน โดยในปีนี้ได้จัดโครงการอบรมเจ้าหน้าที่ด้านการตรวจสอบ ปราบปราม จับกุม และดําเนินคดี นายจ้าง/สถานประกอบการ และคนต่างด้าวผิดกฎหมาย ตามพรก.บริหารจัดการการทํางานของคนต่างด้าว พ.ศ. 2560 และที่แก้ไขเพิ่มเติม (ฉบับที่ 2) พ.ศ. 2561 ระหว่างวันที่ 22 – 26 สิงหาคม 2565 เพื่อสร้างแนวทางการปฏิบัติงานที่ชัดเจน ถูกต้องเป็นธรรม โดยมีเป้าหมายอบรม “พนักงานเจ้าหน้าที่” หรือเจ้าหน้าที่ผู้ปฏิบัติงานด้านการตรวจสอบ ปราบปราม จับกุม และดําเนินคดีผู้ที่กระทําความผิด ในส่วนกลางและส่วนภูมิภาค จํานวน 100 คน ทั้งในรูปแบบการบรรยายให้ความรู้ข้อกฎหมายที่เกี่ยวข้อง การฝึกภาคปฏิบัติ การร่วมแลกเปลี่ยนประสบการณ์ที่พบขณะปฏิบัติงานจริง และการสร้างความเข้าใจตามแนวทางการขับเคลื่อนภารกิจหลังจากพ้นกําหนดการขึ้นทะเบียนแรงงาน 4 สัญชาติ (กัมพูชา ลาว เมียนมา และเวียดนาม) ณ โรงแรมโนโวเทล มารีนา ศรีราชา แอนด์ เกาะสีชัง ถนนเจิมจอมพล ตําบลศรีราชา อําเภอศรีราชา จังหวัดชลบุรี
“การที่เจ้าหน้าที่ผู้ปฏิบัติงานด้านการตรวจสอบ ปราบปราม จับกุม และดําเนินคดีผู้ที่กระทําความผิด มีความรู้ ความเข้าใจ ความเชี่ยวชาญในหน้าที่ และปฏิบัติหน้าที่ด้วยความซื่อสัตย์ สุจริต โปร่งใส จะเป็นกลไกสําคัญที่ทําให้การขับเคลื่อนนโยบายการบริหารจัดการแรงงานข้ามชาติอย่างเป็นระบบเกิดผลสัมฤทธิ์”อธิบดีกรมการจัดหางานกล่าว
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สำโรง
วันศุกร์ที่ 8 กรกฎาคม 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง
...
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง โครงการรถไฟฟ้าสายสีเหลือง ช่วงลาดพร้าว - สําโรง บริเวณสถานีมหาดไทย สถานีลาดพร้าว 101 และสถานีบางกะปิ บนถนนลาดพร้าว โดยได้ตรวจสอบการจัดเก็บอุปกรณ์ที่ไม่ใช้งาน การยึดวัสดุอุปกรณ์ให้มีความมั่นคงแข็งแรง และสภาพความเรียบร้อยบนสถานี
พร้อมทั้งเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของเชื้อไวรัส COVID-19 ตามข้อกําหนดของกระทรวงสาธารณสุข
สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044
“30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 12 กรกฎาคม 2564 พนักงานติดเชื้อไวรัส COVID-19 จำนวน 1 ราย
วันจันทร์ที่ 12 กรกฎาคม 2564
ประกาศ ขสมก. ประจําวันที่ 12 กรกฎาคม 2564 พนักงานติดเชื้อไวรัส COVID-19 จํานวน 1 ราย
ประกาศ ขสมก. ประจําวันที่ 12 กรกฎาคม 2564 พนักงานติดเชื้อไวรัส COVID-19 จํานวน 1 ราย
พนักงานนายตรวจ เขตการเดินรถที่ 2
รัฐบาลไทย-ข่าวทำเนียบรัฐบาล-ธ.ก.ส. โอนเงินค่าสินไหมประกันภัยข้าวนาปีและข้าวโพดเลี้ยงสัตว์ ปี 64 แล้วกว่า 1.5 พันล้านบาท
วันพุธที่ 3 สิงหาคม 2565
ธ.ก.ส. โอนเงินค่าสินไหมประกันภัยข้าวนาปีและข้าวโพดเลี้ยงสัตว์ ปี 64 แล้วกว่า 1.5 พันล้านบาท
ธ.ก.ส. โอนเงินค่าสินไหมทดแทนแก่เกษตรกรในโครงการประกันภัยข้าวนาปีและข้าวโพดเลี้ยงสัตว์  ปีการผลิต 2564 จํานวนกว่า 1.5 พันล้านบาท ช่วยบรรเทาความเสียหายและลดความเสี่ยงด้านการผลิตแก่เกษตรกรกว่า 1.1 แสนราย พื้นที่การเกษตรกว่า 1.2 ล้านไร่
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มุ่งสนับสนุนเกษตรกรในการสร้างภูมิคุ้มกันและบริหารจัดการความเสี่ยงด้านการผลิต โดยใช้การประกันภัยพืชผลเป็นเครื่องมือคุ้มครองความเสียหายจากกรณีเกิดภัยธรรมชาติ ได้แก่ ภัยน้ําท่วม/ฝนตกหนัก ภัยแล้ง/ฝนแล้ง/ฝนทิ้งช่วง ลมพายุ/พายุไต้ฝุ่น ภัยอากาศหนาว/น้ําค้างแข็ง ลูกเห็บ ไฟไหม้ ช้างป่า และศัตรูพืช/โรคระบาด ประกอบด้วย โครงการประกันภัยข้าวนาปี วงเงินคุ้มครอง จํานวน 1,260 บาทต่อไร่ ยกเว้นกรณีเกิดภัยศัตรูพืช/โรคระบาดคุ้มครอง 630 บาทต่อไร่ โครงการประกันภัยข้าวโพดเลี้ยงสัตว์ วงเงินคุ้มครอง จํานวน 1,500 บาทต่อไร่ กรณีเกิดภัยศัตรูพืช/โรคระบาดคุ้มครอง 750 บาทต่อไร่ และมีเป้าหมายในการทําประกันภัยบนพื้นที่การเกษตรทั่วประเทศกว่า 46 ล้านไร่
สําหรับโครงการประกันภัยข้าวนาปีและข้าวโพดเลี้ยงสัตว์ ปีการผลิต 2564 ใกล้สิ้นสุดระยะเวลาการรับประกันภัย โดย ณ 30 มิถุนายน 2565 ธ.ก.ส. ได้จ่ายค่าสินไหมทดแทนประกันภัยข้าวนาปีไปแล้ว จํานวน 19 ครั้ง เป็นเงินกว่า 1,531 ล้านบาท พื้นที่เสียหาย 1.2 ล้านไร่ และประกันภัยข้าวโพดเลี้ยงสัตว์ จํานวน 10 ครั้ง เป็นเงิน 34.7 ล้านบาท พื้นที่เสียหาย 23,141 ไร่ โดยมีเกษตรกรได้รับประโยชน์รวมกว่า 113,668 ราย
ในการดําเนินงาน เมื่อเกษตรกรผู้ทําประกันภัยได้รับความเสียหาย จะแจ้งความเสียหายที่สํานักงานเกษตรอําเภอในพื้นที่ จากนั้นสํานักงานเกษตรอําเภอทําการส่งข้อมูลไปยังสมาคมประกันวินาศภัย เพื่อประเมินข้อมูลความเสียหาย เมื่อตรวจสอบครบถ้วนแล้ว สมาคมฯ จะพิจารณาจ่ายค่าสินไหมทดแทนตามเงื่อนไขภายใน 15 วัน ผ่านระบบ ธ.ก.ส. จากนั้น ธ.ก.ส. จะดําเนินการโอนเงินค่าสินไหมทดแทน เข้าบัญชีเงินฝากของเกษตรกรโดยตรง
นายธนารัตน์ กล่าวเพิ่มเติมว่า ปีการผลิต 2564 มีเกษตรกรให้ความสนใจทําประกันภัยข้าวนาปี จํานวน 3.7 ล้านราย พื้นที่การเกษตรกว่า 43 ล้านไร่ และประกันภัยข้าวโพดเลี้ยงสัตว์ จํานวน 99,339 ราย พื้นที่การเกษตรกว่า 1.6 ล้านไร่ ซึ่งช่วยสร้างภูมิคุ้มกันในการบริหารจัดการความเสี่ยงด้านการผลิตได้เป็นอย่างดี โอกาสนี้ ธ.ก.ส. ขอเชิญชวนเกษตรกรเข้าร่วมโครงการดังกล่าวในปีการผลิต 2565 เนื่องจากจะช่วยลดความเสี่ยงด้านการผลิตในสถานการณ์การเปลี่ยนแปลงด้านภูมิอากาศโลกที่มีแนวโน้มรุนแรงและมีความถี่มากขึ้น ติดต่อสอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศหรือ Call Center 02 555 0555
รัฐบาลไทย-ข่าวทำเนียบรัฐบาล-บิ๊กป้อม สั่ง รมว.เฮ้ง เดินหน้าโครงการข้าวกล่องเฟส 2 ช่วยแรงงานแคมป์ก่อสร้าง
วันเสาร์ที่ 21 สิงหาคม 2564
บิ๊กป้อม สั่ง รมว.เฮ้ง เดินหน้าโครงการข้าวกล่องเฟส 2 ช่วยแรงงานแคมป์ก่อสร้าง
เดินหน้าต่อ “โครงการข้าวกล่องแคมป์คนงาน” หลังผลตอบรับดีช่วยได้ทั้งแรงงานแคมป์ก่อสร้าง แม่ค้าหาบเร่ และร้านอาหารที่ได้รับผลกระทบจากโควิด สร้างรายได้ประทังชีวิตเป็นลูกโซ่
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า จากประกาศใช้ข้อกําหนดออกตามความในมาตรการ 9 แห่งพรก.การบริหารราชการในสถานการณ์ฉุกเฉิน พ.ศ. 2548 (ฉบับที่ 30) ลงวันที่ 1 สิงหาคม 2564 และประกาศกรุงเทพมหานคร เรื่อง สั่งปิดสถานที่เป็นการชั่วคราว (ฉบับที่ 39) ลงวันที่ 2 สิงหาคม 2564 มีคําสั่งให้ขยายเวลาล็อคดาวน์แคมป์ จนถึงวันที่ 31 สิงหาคม 2564 สําหรับแคมป์คนงานที่เคยมีคําสั่งปิดและยังไม่สามารถควบคุมการแพร่ระบาดของโรคได้ตามมาตรฐานทางสาธารณสุข พล.อ. ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน มีความห่วงใยผู้ได้รับผลกระทบทุกฝ่าย จึงมีนโยบายให้กระทรวงแรงงานติดตามช่วยเหลือ และบรรเทาความเดือดร้อนด้านอาหารแก่แรงงานต่างด้าวที่ทํางานในกิจการก่อสร้างอย่างต่อเนื่อง
“จากผลการดําเนินงานโครงการให้ความช่วยเหลือคนต่างด้าว ด้านอาหาร (ระยะที่1) นอกจากบรรเทาความเดือดร้อนให้คนต่างด้าวในแคมป์ก่อสร้างแล้ว ยังสามารถช่วยกลุ่มผู้ค้าหาบเร่แผงลอย ผู้ประกอบการร้านอาหาร ร้านค้ารายย่อยที่ได้รับความเดือดร้อนจากการแพร่ระบาดโควิด-19 ให้มีรายได้เพิ่มขึ้น จึงมอบหมายกรมการจัดหางาน จัดทําโครงการให้ความช่วยเหลือฯ ระยะที่ 2 ต่อไป เป็นเวลา 11 วัน จนถึงวันที่ 31 สิงหาคม 2564 เป้าหมาย 440,000 กล่อง โดยสนับสนุนอาหารวันละ 2 มื้อ แจกจ่ายในพื้นที่กรุงเทพมหานคร และปริมณฑล ได้แก่ ปทุมธานี สมุทรสาคร นครปฐม และสมุทรปราการ” รมว.แรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า วันนี้ (21 ส.ค. 64) ท่านรัฐมนตรีสุชาติ ชมกลิ่นได้มอบหมายให้ตนลงพื้นที่เขตราษฎร์บูรณะ และเขตบางนา เพื่อตรวจสอบความเรียบร้อยการจัดส่งอาหารจากกลุ่มผู้ค้าหาบเร่แผงลอยที่เป็นผู้จัดทําอาหาร ตลอดจนกระบวนการรวบรวมข้าวกล่องเพื่อแจกจ่ายไปยังแคมป์ก่อสร้างที่อยู่ในพื้นที่รับผิดชอบของสํานักงานจัดหางานกรุงเทพมหานครพื้นที่ 2 และ 3 ซึ่งมีแคมป์คนงานรวมกัน 52 แห่ง และแรงงานต่างด้าว จํานวน 3,593 คน โดยกรมการจัดหางานจะสนับสนุนข้าวกล่องวันละ 2 มื้อ ระหว่างวันที่ 21 – 31 สิงหาคม 2564
“กรมการจัดหางานหวังอย่างยิ่งว่าตลอดระยะเวลาที่ดําเนินการโครงการนี้ จะได้มีส่วนร่วมในการช่วยเหลือแบ่งเบาภาระค่าใช้จ่าย ค่าอาหารแก่แรงงานในแคมป์ก่อสร้าง ทําให้สามารถผ่านพ้นช่วงเวลาที่ต้องหยุดงานได้จนครบกําหนด” อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-"รมว.กห.อาเซียน ประชุมขับเคลื่อนความร่วมมือกันรับความท้าทายความมั่นคงในอนาคต"
วันอังคารที่ 15 มิถุนายน 2564
"รมว.กห.อาเซียน ประชุมขับเคลื่อนความร่วมมือกันรับความท้าทายความมั่นคงในอนาคต"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ประวิตร วงษ์สุวรรณ รอง นรม. เป็นผู้แทน รมว.กห.เข้าร่วมการประชุม รมว.กห.อาเซียน ( ADMM ) ครั้งที่ 15 ณ ศาลาว่าการกลาโหม โดยมี กห.บรูไน เป็นเจ้าภาพจัดขึ้นผ่านระบบ VTC
โดยที่ประชุมได้รับทราบรายงานความร่วมมือด้านความมั่นคงระหว่างกัน ที่มีพัฒนาการด้านต่างๆในรอบ ปี 64 ที่ผ่านมา ต่อจากนั้นได้ร่วมกันพิจารณาและรับรองร่างเอกสารแนวความคิดที่นําไปสู่ความร่วมมือจํานวน 9 ฉบับ มีสาระสําคัญประกอบด้วย
แนวทางที่ชัดเจนในการปฏิสัมพันธ์และความร่วมมือระหว่าง กห.อาเซียน และกห.ประเทศคู่เจรจา รวมทั้งภาคีภายนอกภูมิภาค โดยเปิดกว้างให้องค์กรระหว่างประเทศและประเทศผู้สังเกตการณ์เข้าร่วมกิจกรรม การพัฒนากลไกการติดต่อสื่อสารโดยตรงระหว่างประเทศสมาชิก เพื่อเป็นช่องทางสื่อสารตรงและแลกเปลี่ยนข้อมูลกัน การจัดตั้งเครือข่ายความร่วมมือด้านความมั่นคงไซเบอร์ เพื่อพัฒนาขีดความสามารถและการปฏิบัติการร่วมกันในการรับมือกับภัยคุกคามทางไซเบอร์ของภูมิภาค การจัดตั้งศูนย์แห่งความเป็นเลิศด้านข้อมูลข่าวสารและความมั่นคงไซเบอร์ เพื่อแลกเปลี่ยนข้อมูลและพัฒนาขีดความสามารถทางไซเบอร์ร่วมกัน
การติดตามความร่วมมือในกรอบการประชุม รมว.กห.อาเซียนและรมว.กห.ประเทศคู่เจรจา เพื่อเป็นฐานข้อมูลในการขับเคลื่อนวางแผนพัฒนาการของอาเซียน แนวทางหารือว่าด้วยมุมมองด้านการป้องกันประเทศเกี่ยวกับมุมมองของอาเซียนต่อ อินโด-แปซิฟิค เพื่อการปฏิสัมพันธ์กับประเทศในภูมิภาคอย่างสมดุลยึดหลักการการเคารพ ผลประโยชน์และความไว้เนื้อเชื่อใจกัน โครงการปฏิสัมพันธ์ทางทหารระหว่างประเทศสมาชิกอาเซียน โดยเป็นการปรับปรุงให้มีความยืดหยุ่น เกิดความต่อเนื่องและยั่งยืน แนวคิดการประชุมเฉพาะกิจในกรอบการประชุมรมว.กห.อาเซียน กับ รมว.กห.ประเทศคู่เจรจา ว่าด้วยภัยคุกคามด้านเคมี ชีวภาพและรังสี เพื่อสร้างความตระหนักรู้แลความร่วมมือในการรับมือกับการก่อการร้าย ระเบียบปฏิบัติประจําของศูนย์ประสานงานนานาชาติ กรณีเกิดภัยพิบัติขนาดใหญ่ในภูมิภาคอาเซียน เพื่อประสานการทํางานร่วมกันของกองกําลังทหารประเทศที่ประสบภัยและประเทศที่ให้การช่วยเหลือ
ต่อจากนั้น ได้ร่วมกันรับรองร่างปฏิญญาบันดาร์เสรีเบกาวัน 1 ฉบับ เพื่อแสดงเจตนารมณ์ร่วมกันในการส่งเสริมและเตรียมความพร้อมสําหรับอนาคต สันติภาพและความมั่นคงของอาเซียน ภายใต้กลไกการประชุม รมว.กห.อาเซียน เช่น การเสริมความร่วมมือในการรับมือกับสถานการณ์ COVID-19 การมีส่วนร่วมของสตรีเสริมสร้างสันติภาพและความมั่นคง ความร่วมมือริเริ่มใหม่ปี 64 และการจัดประชุม ADMM-Plus เป็นประจําทุกปี เป็นต้น
โดย พล.อ.ประวิตร’ ได้กล่าวย้ํา ยืนยันเจตนารมณ์ร่วมกันในปฏิญญาฉบับดังกล่าวในการขับเคลื่อนความร่วมมือด้านความมั่นคงของภูมิภาค โดยยึดมั่นในความเป็นแกนกลางอาเซียน รวมทั้งเสริมความร่วมมือทางทหารระหว่างการให้มีความแน่นแฟ้นเป็นการสร้างสภาพแวดล้อมที่เกื้อกูลต่อการพัฒนาและนําไปสู่ความเจริญรุ่งเรืองของทุกประเทศในภูมิภาคให้เกิดขึ้นอย่างยั่งยืนต่อไป
โฆษก กห.กล่าวโดยสรุปภาพรวมว่า บรรยากาศการประชุม รมว.กห.อาเซียน เป็นไปด้วยมิตรภาพและความเป็นกันเอง แม้จะเป็นการประชุมผ่านระบบ VTC ซึ่งสะท้อนให้เห็นถึงพัฒนาการและความสัมพันธ์ที่แนบแน่นใกล้ชิดและต่อเนื่องของ รมว.กห.และการทํางานของ กห.ทุกประเทศ เพื่อร่วมกันรักษาสมดุลและสร้างสันติสุขร่วมกันในภูมิภาค ภายใต้ผลประโยชน์และความไว้เนื้อเชื่อใจร่วมกัน
รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม ติดตามความคืบหน้าผลศึกษาแลนด์บริดจ์
วันศุกร์ที่ 28 มกราคม 2565
นายศักดิ์สยาม ชิดชอบ รัฐมนตรีว่าการกระทรวงคมนาคม ติดตามความคืบหน้าผลศึกษาแลนด์บริดจ์
...
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานประชุมคณะกรรมการขับเคลื่อนโครงการพัฒนาระเบียงเศรษฐกิจภาคใต้ เพื่อเชื่อมโยงการขนส่งระหว่างอ่าวไทยและอันดามัน ครั้งที่ 1/2565 เพื่อติดตามผลการดําเนินการในด้านต่าง ๆ ที่เกี่ยวข้อง ผ่านการประชุมทางไกล (Video Conference) เมื่อวันที่ 26 มกราคม 2565 เวลา 13.30 น. และวันที่ 27 มกราคม 2565 เวลา 14.30 น. โดยมี นายชยธรรม์ พรหมศร ปลัดกระทรวงคมนาคม นายสรพงศ์ ไพฑูรย์พงษ์ รองปลัดกระทรวงคมนาคม (หัวหน้ากลุ่มภารกิจด้านการขนส่ง) นางจันทิรา บุรุษพัฒน์ ผู้ตรวจราชการกระทรวงคมนาคม นายปัญญา ชูพานิช ผู้อํานวยการสํานักงานนโยบาย และแผนการขนส่งและจราจร คณะกรรมการ หัวหน้าหน่วยงานและผู้บริหารหน่วยงานในสังกัดกระทรวงคมนาคมที่เกี่ยวข้องเข้าร่วมประชุม
นายศักดิ์สยาม ชิดชอบ เปิดเผยภายหลังการประชุมว่า ในแผนการดําเนินการศึกษาโครงการนี้จะต้องมีการศึกษาตัวเลขด้านเศรษฐกิจด้านต่าง ๆ เกณฑ์การพิจารณาความคุ้มค่าในการลงทุน รวมถึงรายละเอียดของค่าก่อสร้างให้มีความชัดเจน เนื่องจากโครงการนี้มีผลต่อการพัฒนาประเทศในระยะยาว ซึ่งจากการศึกษาเทียบเคียงท่าเรือทั่วโลกที่มีการรองรับปริมาณสินค้าเทียบเท่าท่าเรือแลนด์บริดจ์ในประเทศไทย พบว่า โครงการนี้สามารถสร้างรายได้จากการบริหารท่าเรือ การเติมน้ํามันทางทะเล กิจกรรมการสร้างมูลค่าเพิ่มในอุตสาหกรรมโลจิสติกส์จากการเป็นท่าเรือขนถ่าย (Transshipment) และการประมาณการรายได้รวมของอุตสาหกรรมที่จะพัฒนาในพื้นที่ ได้แก่ อุตสาหกรรมเทคโนโลยีอนาคต (Mega Trend) อุตสาหกรรมฮาลาล อุตสาหกรรมเกษตรแปรรูปสินค้า เช่น อาหารทะเล ผลไม้ ยางพารา และปาล์มน้ํามันขั้นสูง รวมถึงอุตสาหกรรมโลจิสติกส์ต่อเนื่อง เช่น อุตสาหกรรม Cold Chain การจัดเก็บและกระจายสินค้า เป็นต้น
ทั้งนี้ รัฐมนตรีว่าการกระทรวงคมนาคมได้มีข้อสั่งการให้สํานักงานนโยบายและแผนการขนส่งและจราจร (สนข.) พิจารณาการพัฒนาแผนแม่บทการพัฒนาโครงการในระยะยาวให้สามารถรองรับปริมาณสินค้าได้เต็มศักยภาพ โดยอาจจะมองว่าโครงการพัฒนาระเบียงเศรษฐกิจภาคใต้ เพื่อเชื่อมโยงการขนส่งระหว่างอ่าวไทยและอันดามัน (แลนด์บริดจ์) ในระยะแรกจะเป็นเส้นทางเลือกในการขนส่งสินค้าทางทะเล แต่เมื่อมีการพัฒนาเต็มศักยภาพแล้วจะเป็นเส้นทางหลักในการขนส่งสินค้าในภูมิภาค โดยให้พิจารณาต้นแบบจากท่าเรือในต่างประเทศที่ประสบผลสําเร็จ และได้เน้นย้ําให้ สนข. และที่ปรึกษาโครงการฯ ดําเนินการรับฟังความคิดเห็นของประชาชน และต้องศึกษาออกแบบการพัฒนาโครงการฯ ควบคู่ไปกับการอนุรักษ์ทรัพยากรธรรมชาติ และกําชับให้ศึกษามาตรการป้องกันผลกระทบทางด้านสิ่งแวดล้อม ชุมชน และวิถีชีวิตให้รอบด้าน นอกจากนี้ยังได้มอบหมายให้หน่วยงานที่เกี่ยวข้อง ดําเนินการสร้างความรับรู้ให้กับภาคประชาชนและภาคสังคมเพื่อให้ไม่เกิดปัญหาในการปฏิบัติ รวมถึงให้ดําเนินการในประเด็นที่เกี่ยวข้องด้านสิ่งแวดล้อมในพื้นที่แหล่งอนุรักษ์ทะเลอันดามัน โดยเฉพาะด้านกฎหมาย โดยจะต้องประสานข้อมูลไปยังกระทรวงทรัพยากรธรรมชาติและสิ่งแวดล้อม เพื่อหาแนวทางในการพัฒนาพื้นที่ร่วมกับการอนุรักษ์ทรัพยากรและสิ่งแวดล้อมให้มีความยั่งยืนต่อไป
รัฐบาลไทย-ข่าวทำเนียบรัฐบาล-พม. ลงพื้นที่ "สวนหลวง" และอีก 7 เขต กทม. มอบ "ถุงกำลังใจ สู้โควิด 19" ช่วยเหลือผู้ป่วยติดเตียงในชุมชน
วันศุกร์ที่ 13 สิงหาคม 2564
พม. ลงพื้นที่ "สวนหลวง" และอีก 7 เขต กทม. มอบ "ถุงกําลังใจ สู้โควิด 19" ช่วยเหลือผู้ป่วยติดเตียงในชุมชน
พม. ลงพื้นที่ "สวนหลวง" และอีก 7 เขต กทม. มอบ "ถุงกําลังใจ สู้โควิด 19" ช่วยเหลือผู้ป่วยติดเตียงในชุมชน
เมื่อวันที่ 8 ส.ค. 64เวลา 13.00 น. นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ได้ส่งผลกระทบทั้งด้านเศรษฐกิจและสังคมต่อประชาชนในวงกว้างทั่วประเทศอย่างต่อเนื่องและมีแนวโน้มความรุนแรงเพิ่มมากขึ้น กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูง ได้แก่ เด็ก ผู้สูงอายุ คนพิการ คนเร่ร่อน คนไร้บ้าน และผู้ด้อยโอกาส รวมทั้งผู้ป่วยติดเตียง ทั้งนี้ กระทรวง พม. ได้รับการสนับสนุนจากคณะกรรมการบริหารจัดการเงินบริจาคและทรัพย์สินเพื่อสนับสนุนการดําเนินการแก้ไขปัญหาจากโรคติดเชื้อไวรัสโคโรนา 2019 (COVID-19) โดยใช้เงินบริจาคจากบัญชี "สํานักงานปลัดสํานักนายกรัฐมนตรีเพื่อรับบริจาคสนับสนุนการแก้ไขปัญหาโรคติดเชื้อไวรัสโคโรนา 2019 (COVID-19)" จัดทําถุงยังชีพ "ถุงกําลังใจ สู้โควิด 19" จํานวน 6,796 ชุด อีกทั้งกระทรวง พม.ได้จัดทําถุงยังชีพ "ถุงกําลังใจ สู้โควิด 19" เพิ่มให้เป็น 10,000 ถุง และจะจัดทําเพิ่มเติมเพื่อให้เพียงพอกับจํานวนผู้ป่วยติดเตียงที่เดือดร้อนในพื้นที่ กทม. ซึ่งเป็นหนึ่งในจังหวัดพื้นที่ควบคุมเข้มงวดและสูงสุด โดยระหว่างวันที่ 6-8 ส.ค. 2564 ได้กําหนดการลงพื้นที่ชุมชนเพื่อมอบถุงยังชีพ "ถุงกําลังใจ สู้โควิด 19" จํานวน 3,565 ถุง โดยในแต่ละวัน มีการแบ่งทีม พม. ออกเป็น 8 ทีมๆ ละ 1 เขต และส่วนที่เหลือจะร่วมมือกับบริษัทไปรษณีย์ไทย จํากัด เพื่อจัดส่งถุงยังชีพให้ผู้ป่วยติดเตียงอย่างทั่วถึงและรวดเร็วต่อไป
นางพัชรี กล่าวต่อไปว่า สําหรับวันนี้ เป็นวันที่สามของการลงพื้นที่ชุมชนของทีม พม. ทั้ง 8 ทีม ใน 8 เขต กทม. ได้แก่ เขตสวนหลวง บางกอกใหญ่ ทวีวัฒนา บางบอน พญาไท ดอนเมือง ประเวศ และมีนบุรี เพื่อมอบถุงยังชีพ "ถุงกําลังใจ สู้โควิด 19" จํานวนทั้งสิ้น 745 ถุง สําหรับเขตสวนหลวง คณะผู้บริหารกระทรวง พม. นําโดยรองปลัดกระทรวง พม. ได้แก่ นายอนุกูล ปีดแก้ว นางสาวแรมรุ้ง วรวัธ และนางสาวอังคณา ใจกิจสุวรรณ พร้อมด้วย ศูนย์ช่วยเหลือสังคม สายด่วน พม. โทร. 1300 และอาสาสมัคร พม. ร่วมบูรณาการลงพื้นที่ ณ วัดปากบ่อ ซอยอ่อนนุช 35 เพื่อมอบถุงยังชีพ "ถุงกําลังใจ สู้โควิด 19" จํานวน 32 ถุง ให้กับผู้แทนชุมชนนําไปแจกจ่ายช่วยเหลือผู้ป่วยติดเตียงในชุมชน นอกจากนี้ ยังได้ไปเยี่ยมบ้านพร้อมมอบถุงยังชีพให้ผู้ป่วยติดเตียงในชุมชนอีกด้วย
นางพัชรี กล่าวเพิ่มเติมว่า ทั้งนี้ หากประชาชนกลุ่มเปราะบางกําลังประสบปัญหาทางสังคมและความเดือดร้อนจากผลกระทบของโรคโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร.1300 2) สายด่วนคนพิการ โทร. 1479 3) สํานักงานพัฒนาสังคมและความมั่นคงของมนุษย์จังหวัดทั่วประเทศ และ 4) อาสาสมัครพัฒนาสังคมและความมั่นคงของมนุษย์ (อพม.) ในพื้นที่
รัฐบาลไทย-ข่าวทำเนียบรัฐบาล-กบข. สร้างสถิติ 97.44 คะแนน สู่ระดับ AA ในการประเมิน ITA awards 2021
วันศุกร์ที่ 27 สิงหาคม 2564
กบข. สร้างสถิติ 97.44 คะแนน สู่ระดับ AA ในการประเมิน ITA awards 2021
กบข.คว้าคะแนน ITA สูงถึง 97.44 คะแนน อยู่ในระดับ AA สร้างสถิติคะแนนสูงสุดตั้งแต่เข้าร่วมการประเมิน ตอกย้ําจุดยืนองค์กรที่มีธรรมาภิบาลด้วยผลคะแนนเต็มด้านการแก้ไขปัญหาการทุจริต การเปิดเผยข้อมูล และป้องกันการทุจริต
กบข. คว้าคะแนน ITA สูงถึง 97.44 คะแนน อยู่ในระดับ AA สร้างสถิติคะแนนสูงสุดตั้งแต่เข้าร่วมการประเมิน ตอกย้ําจุดยืนองค์กรที่มีธรรมาภิบาลด้วยผลคะแนนเต็มด้านการแก้ไขปัญหาการทุจริต การเปิดเผยข้อมูล และป้องกันการทุจริต มุ่งมั่นขับเคลื่อนองค์กรให้เป็นผู้นําด้านการลงทุนอย่างรับผิดชอบในระดับโลก
ดร.ศรีกัญญา ยาทิพย์ เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า กบข. เข้ารับการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) โดยในปี 2564 นี้ กบข. สามารถทําคะแนนได้ 97.44 คะแนน จัดอยู่ในระดับ AA ซึ่งเป็นการสร้างสถิติคะแนนสูงสุดของ กบข. นับตั้งแต่เข้ารับการประเมิน ITA ตั้งแต่ปี 2562 โดยมีหน่วยงานที่เข้าร่วมประเมินทั่วประเทศทั้งสิ้น 8,300 หน่วยงาน พร้อมทั้งได้รับคะแนนประเมินเต็ม 100 คะแนน ในด้านการแก้ไขปัญหาการทุจริต การเปิดเผยข้อมูล และการป้องกันการทุจริต
กบข. มุ่งมั่นในการดําเนินงานอย่างเต็มความสามารถโดยยึดแนวทางการกํากับกิจการที่ดี ทั้งด้านลงทุน งานบริการสมาชิก ตลอดจนการบริหารสํานักงาน เพื่อเสริมสร้างการเป็นองค์กรแห่งธรรมาภิบาลที่เข้มแข็ง โดยเฉพาะการป้องกันการทุจริตคอร์รัปชัน เปิดเผย โปร่งใส และตรวจสอบได้ พร้อมทั้งบูรณาการหลักการลงทุนอย่างรับผิดชอบต่อสังคม สิ่งแวดล้อม และธรรมาภิบาล (ESG) รวมถึงปัจจัยด้านสิทธิมนุษยชน ในกระบวนการทํางานให้ครอบคลุมทุกมิติ ตอกย้ําบทบาทการเป็นนักลงทุนสถาบันที่คํานึงความรับผิดชอบของ กบข. ที่พร้อมขับเคลื่อนองค์กรให้เป็นผู้นําด้านการลงทุนอย่างรับผิดชอบของประเทศไทยสู่ระดับสากล
ทั้งนี้ กบข. ยังคงวางแผนพัฒนาการดําเนินงาน และการกํากับตรวจสอบการดําเนินงานของกองทุนอย่างต่อเนื่อง เพื่อยกระดับคุณธรรมและความโปร่งใส อันจะนําไปสู่การส่งเสริมให้เกิดประโยชน์สูงสุดและสร้างความเชื่อมั่นต่อผู้มีส่วนได้ส่วนเสียในทุกภาคส่วน ทั้งในระดับหน่วยงานและในระดับประเทศอย่างยั่งยืนต่อไป
รัฐบาลไทย-ข่าวทำเนียบรัฐบาล-สปสช. บรรจุ 3 ยาแผนไทยสูตรผสมกัญชา เพิ่มในสิทธิบัตรทอง ใช้รักษาผู้ป่วยอัมพาต - แก้ลมในเส้น - มือเท้าชา
วันอังคารที่ 17 พฤษภาคม 2565
สปสช. บรรจุ 3 ยาแผนไทยสูตรผสมกัญชา เพิ่มในสิทธิบัตรทอง ใช้รักษาผู้ป่วยอัมพาต - แก้ลมในเส้น - มือเท้าชา
.....
คณะกรรมการหลักประกันสุขภาพแห่งชาติ (บอร์ด สปสช.) เห็นชอบเพิ่มยาแผนไทยที่มีส่วนผสมกัญชาในบัญชียาหลักแห่งชาติด้านสมุนไพร จํานวน 3 รายการ ให้ครอบคลุมผู้ใช้สิทธิประโยชน์หลักประกันสุขภาพแห่งชาติ
1.ยาแก้ลมแก้เส้น ช่วยให้นอนหลับ เจริญอาหาร
2.ยาศุขไสยาศน์ แก้ลมเปลี่ยวดํา เป็นยาเสริมในการฟื้นฟูอัมพฤกษ์ อัมพาต
3.ยาทําลายพระสุเมรุ แก้ลมในเส้น บรรเทาอาการปวดกล้ามเนื้อ ที่มีอาการมือเท้าชา
.
การบรรจุยาแผนไทยที่มีส่วนผสมของกัญชานี้ เป็นการเพิ่มเติมจากที่ สปสช. บรรจุน้ํามันกัญชาและสารสกัดกัญชาเพื่อดูแลผู้ป่วยโรคมะเร็ง ไมเกรน พาร์กินสัน และผู้ป่วยลมชัก เป็นสิทธิประโยชน์ก่อนหน้า เป็นการขยายการดูแลเพื่อให้ผู้ป่วยบัตรทองเข้าถึงการรักษา ครอบคลุมยารักษาโรคที่จําเป็นเพิ่มมากขึ้น
.
โดยกําหนดให้เบิกจ่ายตามผลงานรายบริการ (Feeschedule) ภายใต้บริการการแพทย์แผนไทย คาดว่าจะใช้เงินเพิ่มเติม 3,706,346 บาท ซึ่งยังอยู่ในวงเงินที่ตั้งไว้ และยังเป็นการเพิ่มการเข้าถึงยากัญชาตามนโยบายรัฐบาล
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมศุลกากรจับกุมชายชาวเซียร่าลีโอนขนโคเคน 74 ก้อน
วันพุธที่ 23 กุมภาพันธ์ 2565
กรมศุลกากรจับกุมชายชาวเซียร่าลีโอนขนโคเคน 74 ก้อน
กรมศุลกากรจับกุมผู้ต้องหาลักลอบนําโคเคนเข้ามาในราชอาณาจักร จํานวน 74 ก้อน น้ําหนักรวมสิ่งห่อหุ้มประมาณ 1,280 กรัม มูลค่าประมาณ 3.8 ล้านบาท
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า จากการวิเคราะห์ความเสี่ยงของผู้โดยสารขาเข้าระหว่างประเทศ กรมศุลกากรร่วมกับเจ้าหน้าที่หน่วยงานที่เกี่ยวข้อง (AIRPORT INTERDICTION TASK FORCE: AITF) พบข้อมูลผู้ต้องสงสัยเพศชาย อายุ 41 ปี สัญชาติเซียร่าลีโอน เดินทางมาจากประเทศกีนีบิเซาถึงปลายทางสนามบินสุวรรณภูมิ ในวันที่ 12 กุมภาพันธ์ 2565 เวลาประมาณ 12.40 น. เจ้าหน้าที่จึงได้ทําการวางแผนตรวจค้นบริเวณจุดตรวจศุลกากรผู้โดยสารขาเข้า ผลการตรวจค้นสัมภาระไม่พบสิ่งผิดกฎหมาย เจ้าหน้าที่จึงทําการหาข้อมูลเพิ่มเติมเกี่ยวกับที่พักและการกักตัวของผู้ต้องสงสัยคนดังกล่าว จนทราบว่าจะเข้าพักที่โรงแรมแห่งหนึ่งย่านถนนจันทร์มีกําหนดออกจากโรงแรม ในวันที่ 22 กุมภาพันธ์ 2565
เจ้าหน้าที่กรมศุลกากรและเจ้าหน้าที่ชุดปฏิบัติการ AITF จึงจัดชุดสังเกตการณ์ด้านนอกโรงแรมจนกระทั่งเวลาประมาณ 04.30 น. ของวันที่ 22 กุมภาพันธ์ 2565 พบเป้าหมายผู้ต้องหาเดินทางออกจากโรงแรม เจ้าหน้าที่จึงแสดงตัวขอตรวจค้น พบโคเคนซุกซ่อนอยู่ในถุงสีดําภายในกระเป๋าเป้ จํานวน 74 ก้อน น้ําหนักรวมสิ่งห่อหุ้มประมาณ 1,280 กรัม มูลค่าประมาณ 3.8 ล้านบาท คาดว่าขณะเดินทางเข้าประเทศผู้ต้องหาได้กลืนโคเคนตามที่ตรวจพบลงไปในช่องท้องและได้ถ่ายออกขณะที่พักในโรงแรมกักตัวดังกล่าว จึงได้แจ้งข้อหาให้ชายคนดังกล่าวทราบว่าการกระทําดังกล่าวเป็นความผิดฐานนําเข้ายาเสพติดให้โทษประเภท 2 และครอบครองยาเสพติดให้โทษประเภท 2 โดยไม่ได้รับอนุญาต ตามประมวลกฎหมายยาเสพติด และเป็นความผิดตามมาตรา 244 แห่งพระราชบัญญัติศุลกากร พ.ศ. 2560 และนําผู้ต้องหาพร้อมของกลางส่งพนักงานสอบสวนดําเนินคดีต่อไป
โฆษกกรมศุลกากร กล่าวเพิ่มเติมว่า สําหรับ สถิติผลการจับกุมยาเสพติดของกรมศุลกากร ในปีงบประมาณ 2565 (ตุลาคม 2564 ถึง ปัจจุบัน ) มีจํานวน 28 ราย มูลค่า 880,626,250 บาท
รัฐบาลไทย-ข่าวทำเนียบรัฐบาล-บสย. ลุยค้ำฯสุดตัว อนุมัติค้ำฯสินเชื่อพุ่ง 103,000 ล้านบาท
วันอังคารที่ 29 มิถุนายน 2564
บสย. ลุยค้ําฯสุดตัว อนุมัติค้ําฯสินเชื่อพุ่ง 103,000 ล้านบาท
บสย. แรงไม่ตก ลุยค้ําฯสุดตัว เร่งผลักดันสินเชื่อต่อลมหายใจธุรกิจ อนุมัติค้ําฯแล้ว 103,000 ล้านบาท ช่วยผู้ประกอบการ 107,000 ราย
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เผยผลดําเนินงานให้ความช่วยเหลือผู้ประกอบธุรกิจ ตั้งแต่ 1 ม.ค.-25 มิ.ย. 2564 ว่า ได้อนุมัติวงเงินค้ําประกันสินเชื่อรวมทุกโครงการ จํานวน 103,000 ล้านบาท ช่วยผู้ประกอบธุรกิจ จํานวน 107,000 ราย ได้แก่ โครงการค้ําประกันสินเชื่อฟื้นฟู จํานวน 35,000 ล้านบาท โครงการค้ําประกันสินเชื่อ PGS 9 จํานวนกว่า 50,000 ล้านบาท โครงการค้ําประกันสินเชื่อไมโคร 4 และโครงการอื่นๆ จํานวน 6,900 ล้านบาท
สําหรับผลดําเนินงานโครงการค้ําประกันสินเชื่อฟื้นฟู ขณะนี้มีสถาบันการเงินเข้าร่วมโครงการ 23 ธนาคาร อนุมัติค้ําประกันสินเชื่อ จํานวน 35,000 ล้านบาท ช่วยผู้ประกอบธุรกิจ จํานวน 12,300 ราย อนุมัติวงเงินค้ําประกันสินเชื่อเฉลี่ยต่อวัน ประมาณ 1,600 ล้านบาท โดย 5 อันดับกลุ่มธุรกิจที่ บสย.ค้ําสูงสุด ได้แก่ 1.ธุรกิจบริการ 2.ธุรกิจอาหารและเครื่องดื่ม 3.การผลิตสินค้าและการค้าอื่นๆ 4.ธุรกิจยานยนต์ และ 5 ธุรกิจพักแรม
นอกจากนี้ บสย. ยังมีมาตรการเยียวยาช่วยเหลือลูกค้าค้ําประกันสินเชื่อ เพื่อบรรเทาภาระการผ่อนชําระ สําหรับลูกหนี้ทั่วไป ได้แก่ มาตรการผ่อนชําระน้อยตามความสามารถจริง มาตรการดอกเบี้ยต่ําเพื่อแบ่งเบาภาระหนี้ ชําระค่างวดเงินต้น และ กลุ่มลูกหนี้ที่กําลังประสบปัญหา โดยลดจํานวนเงินค่างวด พักชําระหนี้ ระยะเวลา 6 เดือน
ทั้งนี้ยังได้เปิดให้บริการศูนย์ที่ปรึกษาทางการเงิน (บสย. F.A. Center) เมื่อเดือนกันยายน 2563 ตั้งอยู่ที่ ชั้น 1 อาคาร SME D Bank ถนนพหลโยธิน เพื่อเป็นศูนย์กลางที่ปรึกษาทางการเงิน แก้ไขหนี้ แนะนําการเข้าถึงสินเชื่อ การให้ความรู้ด้านการเงินกับเอสเอ็มอี โดยมีผู้ประกอบธุรกิจขอรับการปรึกษาแล้วกว่า 5,300 ราย ประกอบด้วย ขอรับคําปรึกษาจํานวน 2,613 ราย และร่วมโครงการฝึกอบรม จํานวน 2,687 ราย ในจํานวนนี้เป็นการขอรับการปรึกษาแบบเชิงลึก ประมาณ 1,000 ราย โดยขอรับคําปรึกษาสูงสุด 3 เรื่อง คือ 1.ขอสินเชื่อ 695 ราย สัดส่วน 69.5% 2. ปรับโครงสร้างหนี้ 178 ราย สัดส่วน 17.8% และ 3.เพื่อพัฒนาธุรกิจ 127 ราย สัดส่วน 12.7%
รัฐบาลไทย-ข่าวทำเนียบรัฐบาล-ผู้บริหารกระทรวงอุตสาหกรรม ร่วมถวายแจกันดอกไม้และลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันจันทร์ที่ 15 สิงหาคม 2565
ผู้บริหารกระทรวงอุตสาหกรรม ร่วมถวายแจกันดอกไม้และลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ผู้บริหารกระทรวงอุตสาหกรรม ร่วมถวายแจกันดอกไม้และลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ 12 สิงหาคม 2565 เวลา 08.30 น. นายภานุวัฒน์ ตริยางกูรศรี นายจุลพงษ์ ทวีศรี รองปลัดกระทรวงอุตสาหกรรม นายสมพล โนดไธสง นายใบน้อย สุวรรณชาตรี ผู้ตรวจราชการกระทรวงอุตสาหกรรม นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายภาสกร ชัยรัตน์ รองอธิบดีกรมส่งเสริมอุตสาหกรรม พร้อมคณะเจ้าหน้าที่กระทรวงอุตสาหกรรม ร่วมถวายแจกันดอกไม้และลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-สปสช. ปรับแนวทางจ่ายค่าบริการ “ดูแลผู้ติดเชื้อโควิดที่บ้าน” รับมือโอมิครอน
วันอังคารที่ 4 มกราคม 2565
สปสช. ปรับแนวทางจ่ายค่าบริการ “ดูแลผู้ติดเชื้อโควิดที่บ้าน” รับมือโอมิครอน
.....
สํานักงานหลักประกันสุขภาพแห่งชาติ (สปสช.) เตรียมระบบการเบิกจ่ายงบประมาณเตรียมพร้อม “ระบบการดูแลผู้ติดเชื้อโควิด-19 ที่บ้าน” (Home Isolation: HI) รองรับการแพร่ระบาดของโรคโควิด-19 ในประเทศที่พบผู้ติดเชื้อสายพันธุ์โอมิครอน ที่อาจส่งผลให้มีผู้ติดเชื้อและผู้ป่วยเพิ่มสูงขึ้นกระจายไปในหลายพื้นที่ได้
.
สําหรับค่าบริการเหมาจ่ายล่วงหน้า ปรับเป็นจํานวน 1,000 บาท โอนให้หน่วยบริการทุกสัปดาห์ ซึ่งระหว่างการดูแลผู้ป่วย หน่วยบริการสามารถเบิกค่าดูแลเพิ่มเติมตามรายการ ดังนี้
1. RT-PCR มีค่าตรวจ Lab 1,000-1,200 บาท/ครั้ง, ค่าอื่น ๆ ในห้อง Lab 200 บาท/ครั้ง และค่าเก็บตัวอย่างสิ่งส่งตรวจ 100 บาท /ครั้ง
2. ค่าดูแลผู้ป่วยแบบไม่รวมค่าอาหาร จ่ายแบบเหมาจ่ายในอัตรา 600 บาทต่อวัน และแบบรวมค่าอาหาร 3 มื้อ เหมาจ่าย ใน 1,000 บาทต่อวัน
3. ค่าอุปกรณ์ ปรอทวัดไข้แบบดิจิตอล เครื่องวัด Oxygen Sat ตามรายการที่ใช้จริง ไม่เกินจํานวน 1,100 บาทต่อราย
4. ค่ายาที่เป็นการรักษาเฉพาะโรคติดเชื้อโควิด-19 จ่ายตามจริงไม่เกิน 7,200 บาทต่อราย
5. ค่ารถส่งต่อ จ่ายตามจริงตามระยะทาง รวมค่าทําความสะอาด 1,400 บาท
6. ค่า chest X-ray (การเอกซเรย์ปอด) จ่ายในอัตรา 100 บาทต่อครั้ง
7. ค่าออกซิเจน จ่ายในอัตรา 450 บาทต่อวัน
.
การเตรียมพร้อมระบบนี้ ถือเป็นการเพิ่มความสะดวกในการเบิกจ่ายค่าบริการให้กับหน่วยบริการที่ดูแลประชาชน ทําให้ได้รับค่าบริการที่รวดเร็วขึ้น
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สพฐ. ยืนยัน! ไม่เลิกจ้างโครงการ “ครูคลังสมอง” และได้ของบประมาณเพื่อจ้างต่อในปี 66 ไว้แล้ว
วันพฤหัสบดีที่ 28 เมษายน 2565
สพฐ. ยืนยัน! ไม่เลิกจ้างโครงการ “ครูคลังสมอง” และได้ของบประมาณเพื่อจ้างต่อในปี 66 ไว้แล้ว
.....
จากกรณีที่ตัวแทนโครงการพัฒนาคุณภาพและมาตรฐานการศึกษา กิจกรรมครูคลังสมอง เพื่อแก้ปัญหาการขาดแคลนครูวิทยาศาสตร์และคณิตศาสตร์ ขอให้สํานักงานคณะกรรมการการศึกษาขั้นพื้นฐาน (สพฐ.) ทบทวนนโยบายเลิกจ้างครูคลังสมองนั้น ทาง สพฐ. ยืนยันว่าโครงการดังกล่าวจะยังคงดําเนินการต่อไป แม้สัญญาจ้างครูในปัจจุบันจะสิ้นสุด 30 ก.ย. 65 (ปีงบประมาณ 2565) แต่ทาง สพฐ. ได้ของบประมาณรองรับค่าจ้างทุกตําแหน่งสําหรับปีงบประมาณ 2566 ไว้แล้ว ไม่มีนโยบายเลิกจ้างแต่อย่างใด
.
โครงการดังกล่าวเป็นโครงการจ้างบุคลากรวิทยาศาสตร์และคณิตศาสตร์ให้โรงเรียนกลุ่มเป้าหมาย เริ่มในปีงบประมาณ 2553 โดยเป็นโครงการต่อเนื่องและมีการจัดสรรงบประมาณทุก 3 ปี ตามรอบการปรับเปลี่ยนโรงเรียนกลุ่มเป้าหมาย (รอบล่าสุด คือ ปีงบประมาณ 2562 - 64) แต่ในช่วงสถานการณ์โควิด-19 ที่ผ่านมา สพฐ. มีนโยบายบรรเทาความเดือดร้อนของครูลูกจ้างชั่วคราวในโครงการ รวมถึงลดภาระครูที่ต้องจัดการเรียนการสอนในรอบใหม่ จึงได้จ้างครูกลุ่มเดิมต่ออีก 1 ปี (ปีงบประมาณ 2565) จํานวน 1,677 อัตรา และจะเดินหน้าจ้างครู - บุคลากรต่อเนื่อง เพื่อแก้ปัญหาครูขาดแคลนอย่างตรงจุด
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ. ร่วมมือ 5 ภาคีเครือข่าย เชื่อมฐานข้อมูลผู้ป่วยโควิด 19 ในเขต กทม. และปริมณฑล เข้าถึงการรักษาแบบไร้รอยต่อ
วันอังคารที่ 7 กันยายน 2564
สธ. ร่วมมือ 5 ภาคีเครือข่าย เชื่อมฐานข้อมูลผู้ป่วยโควิด 19 ในเขต กทม. และปริมณฑล เข้าถึงการรักษาแบบไร้รอยต่อ
กระทรวงสาธารณสุข ร่วมกับภาคีเครือข่าย 5 หน่วยงาน ลงนามบันทึกความร่วมมือการเชื่อมฐานข้อมูลโควิด 19 ในเขต กทม. และปริมณฑล ลดรายชื่อซ้ําซ้อน ตกหล่น เพื่อให้เข้าถึงการรักษาทันท่วงทีแบบไร้รอยต่อ
กระทรวงสาธารณสุข ร่วมกับภาคีเครือข่าย 5 หน่วยงาน ลงนามบันทึกความร่วมมือการเชื่อมฐานข้อมูลโควิด 19ในเขต กทม. และปริมณฑล ลดรายชื่อซ้ําซ้อน ตกหล่น เพื่อให้เข้าถึงการรักษาทันท่วงทีแบบไร้รอยต่อ
วันนี้ (7 กันยายน 2564) ที่กรมการแพทย์ กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานและสักขีพยาน การบันทึกความเข้าใจความร่วมมือการเชื่อมต่อฐานข้อมูลผู้ติดเชื้อไวรัสโคโรนา2019 เพื่อยกระดับการเข้าถึงการรักษาของผู้ป่วย และฟื้นฟูสมรรถภาพการแพทย์ ระหว่างกระทรวงสาธารณสุข กรมการแพทย์ โดยนายแพทย์สมศักดิ์ อรรฆศิลป์ อธิบดีกรมการแพทย์, สํานักงานหลักประกันสุขภาพแห่งชาติ โดยนายแพทย์จเด็จ ธรรมธัชอารีเลขาธิการสํานักงานหลักประกันสุขภาพแห่งชาติ,กรุงเทพมหานคร โดยแพทย์หญิงป่านฤดี มโนมัยพิบูลย์ ผู้อํานวยการสํานักอนามัยกรุงเทพมหานคร,สํานักงานพัฒนารัฐบาลดิจิทัล (องค์การมหาชน) โดยนายสุพจน์ เธียรวุฒิ ผู้อํานวยการสํานักงานพัฒนารัฐบาลดิจิทัล,สถาบันการแพทย์ฉุกเฉินแห่งชาติ โดยเรืออากาศเอก นายแพทย์อัจฉริยะ แพงมา เลขาธิการสถาบันการแพทย์ฉุกเฉินแห่งชาติ,และภาคประชาสังคม โดยนายพณชิต กิตติปัญญางาม ตัวแทนภาคประชาสังคม
ดร.สาธิตกล่าวว่าการลงนามความร่วมมือในครั้งนี้ ทั้ง 6 หน่วยงานจะทําการเชื่อมโยงระบบฐานข้อมูลการดูแลผู้ป่วยโควิด 19 ในเขต กทม. และปริมณฑล อาทิ ข้อมูลผู้ป่วย, ข้อมูลการจัดรถ/อัพเดตสถานะรับ – ส่งผู้ป่วย,ติดตามอาการ/ปรึกษาแพทย์ด้วยระบบTelemedicine ผ่าน API (Application Programming Interface) เดียวกันทั้งหมดสามารถรับส่งข้อมูลข้ามเซิร์ฟเวอร์ได้ เพื่อให้ทํางานง่ายยิ่งขึ้น โดยระบบดังกล่าวจะนําไปใช้กับโรงพยาบาล สถานพยาบาล คลินิกที่รับผิดชอบดูแลผู้ป่วยที่เข้าระบบแยกกักHome Isolation และCommunity Isolation หรือตามมาตรการการแยกกักตัวประเภทอื่นๆ ที่กระทรวงสาธารณสุขประกาศด้วยเช่นกัน นอกจากนี้ยังมีการใช้ระบบ CRM (Customer Relationship Management) ในการเข้าถึงข้อมูลสําหรับบริหารจัดการลดความซ้ําซ้อนข้อมูล
“ผลดีของการเชื่อมโยงระบบจะทําให้ข้อมูลผู้ป่วยโควิดที่ทุกหน่วยงานมีอยู่เข้ามาสู่ฐานข้อมูลเดียวกัน ง่ายต่อการบริหารจัดการนําผู้ติดเชื้อเข้าระบบการดูแลรักษาที่บ้าน/ ในชุมชนลดปัญหารายชื่อซ้ําซ้อนและตกหล่นบริหารจัดการรับ-ส่งต่อผู้ที่มีอาการมากไปรักษาในโรงพยาบาลได้อย่างไร้รอยต่อ รวมถึงจ่ายยาฟาวิพิราเวียร์ให้กับผู้ป่วยที่จําเป็นต้องได้รับยา ตามแนวทางเวชปฏิบัติได้ทันท่วงที ช่วยลดอาการป่วยรุนแรงและเสียชีวิต”ดร.สาธิตกล่าว
******************************* 7 กันยายน 2564
************************************************
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องใน “วันเกษตรกร” ประจำปี 2565 วันพฤหัสบดีที่ 12 พฤษภาคม 2565
วันพฤหัสบดีที่ 12 พฤษภาคม 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องใน “วันเกษตรกร” ประจําปี 2565 วันพฤหัสบดีที่ 12 พฤษภาคม 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องใน “วันเกษตรกร” ประจําปี 2565 วันพฤหัสบดีที่ 12 พฤษภาคม 2565
พี่น้องเกษตรกรและประชาชนที่เคารพรักทุกท่าน
เนื่องใน “วันเกษตรกร” ประจําปี 2565 ในนามของรัฐบาล ผมขอส่งความระลึกถึงและความปรารถนาดีมายังพี่น้องเกษตรกรไทยทุกท่าน ที่มีส่วนสําคัญในการขับเคลื่อนภาคการเกษตรของประเทศให้มีความก้าวหน้าอย่างมั่นคงตลอดมา
ภาคเกษตรถือเป็นรากฐานที่สําคัญในการพัฒนาเศรษฐกิจและสังคมของประเทศ เนื่องจากเป็นต้นทางของปัจจัยในการดํารงชีวิต ทั้งอาหาร เครื่องนุ่งห่ม ที่อยู่อาศัย และยารักษาโรค ซึ่งสามารถพัฒนาต่อยอดเพื่อเพิ่มมูลค่าไปสู่กิจกรรมกลางทางและปลายทางได้อย่างหลากหลาย รวมทั้งยังเป็นแหล่งรองรับแรงงานจากภาคการผลิตอื่น ๆ ที่ได้รับผลกระทบจากสถานการณ์วิกฤติ ดังนั้น รัฐบาลจึงมุ่งพัฒนาภาคเกษตร เพื่อยกระดับคุณภาพชีวิตของเกษตรกรไทย และเพิ่มประสิทธิภาพการบริหารจัดการด้านการเกษตรอย่างครบวงจร ทั้งการผลิต การแปรรูป และการตลาด
สถานการณ์การแพร่ระบาดของโรคติดเชื้อไวรัสโคโรนา 2019 รัฐบาลได้ช่วยเหลือพี่น้องเกษตรกรมาโดยตลอด เพื่อให้สามารถทําการผลิตและจําหน่ายสินค้าเกษตรได้อย่างต่อเนื่อง เช่น โครงการ 1 ตําบล 1 กลุ่มเกษตรทฤษฎีใหม่ โครงการประกันรายได้พืชผลทางการเกษตร โครงการโคก หนอง นา โมเดล นอกจากนี้ยังมีมาตรการที่สําคัญเพื่อสนับสนุนพี่น้องเกษตรกร อาทิ การพัฒนาช่องทางการตลาดที่หลากหลาย ทั้งในรูปแบบออนไลน์และออฟไลน์ เพื่อตอบสนองต่อความต้องการของผู้บริโภคที่เปลี่ยนแปลงไป การสนับสนุนปัจจัยพื้นฐานของการทําการเกษตร การบริหารจัดการน้ําและการพัฒนาระบบโลจิสติกส์ การส่งเสริมให้เกษตรกรรวมกลุ่มเป็นสถาบันเกษตรกร เพื่อเพิ่มอํานาจในการต่อรอง การประยุกต์ใช้เทคโนโลยีและนวัตกรรม การส่งเสริมการทําประกันภัยพืชผลและการทําเกษตรพันธสัญญาที่เป็นธรรมระหว่างเกษตรกรกับผู้ประกอบการ ตลอดจนการแก้ไขปัญหาหนี้สินและพัฒนาทักษะที่จําเป็นต่ออาชีพเกษตรกร
นอกจากนี้ รัฐบาลมีนโยบายขับเคลื่อนภาคเกษตรด้วยโมเดลเศรษฐกิจ BCG ซึ่งเน้นการพัฒนาเศรษฐกิจชีวภาพ เศรษฐกิจหมุนเวียน และเศรษฐกิจสีเขียวไปด้วยกัน โดยมีเป้าหมายเพื่อปรับเปลี่ยนภาคเกษตรไทยไปสู่ 3 สูง คือ ประสิทธิภาพสูงด้วยการใช้เทคโนโลยีและนวัตกรรมผสานภูมิปัญญาท้องถิ่น ยกระดับผลผลิตเกษตรสู่มาตรฐานสูงด้วยระบบการผลิตที่ยั่งยืน ครอบคลุมทั้งด้านคุณภาพ ความปลอดภัย โภชนาการ สังคม และสิ่งแวดล้อม เพื่อให้การทําการเกษตรเป็นอาชีพที่สร้างรายได้สูงด้วยการผลิตสินค้าเกษตรที่มีอัตลักษณ์ มีความหลากหลาย ทําให้สามารถกําหนดราคาขายได้ตามคุณภาพของผลผลิต
สุดท้ายนี้ ผมขอขอบคุณพี่น้องเกษตรกรไทยทุกคน ที่เป็นกําลังสําคัญในการขับเคลื่อนการพัฒนาประเทศ และขอให้เชื่อมั่นว่ารัฐบาลจะนําพาพี่น้องเกษตรกรไปสู่ความยั่งยืนอย่างแท้จริง เนื่องในโอกาส “วันเกษตรกร” ประจําปี 2565 ผมขออาราธนาคุณพระศรีรัตนตรัยและสิ่งศักดิ์สิทธิ์ทั้งหลายที่ท่านเคารพนับถือ อีกทั้งพระบารมีของพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลให้พี่น้องเกษตรกรทุกคน พร้อมทั้งครอบครัว ประสบแต่ความสุข ความเจริญ มีสุขภาพพลานามัยแข็งแรงสมบูรณ์ และสัมฤทธิผลในสิ่งที่พึงปรารถนาทุกประการโดยทั่วกัน
สวัสดีครับ
รัฐบาลไทย-ข่าวทำเนียบรัฐบาล-รัฐบาลโชว์ผลงานติดตามวัตถุโบราณไทยในต่างประเทศ 5 ปี 611 รายการ เตรียมรับคืนจากสหรัฐอีก 3 รายการ
วันจันทร์ที่ 29 สิงหาคม 2565
รัฐบาลโชว์ผลงานติดตามวัตถุโบราณไทยในต่างประเทศ 5 ปี 611 รายการ เตรียมรับคืนจากสหรัฐอีก 3 รายการ
รัฐบาลโชว์ผลงานติดตามวัตถุโบราณไทยในต่างประเทศ 5 ปี 611 รายการ เตรียมรับคืนจากสหรัฐอีก 3 รายการ
วันที่ 29 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า จากความมุ่งมั่นของรัฐบาล และคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ได้ร่วมทํางานอย่างบูรณาการประสานกับส่วนราชการประเทศต่าง ๆ เพื่อติดตามโบราณวัตถุของไทยฯ ความคืบหน้าล่าสุด กระทรวงวัฒนธรรมรายงานว่า สํานักงานสืบสวนความมั่นคงแห่งมาตุภูมิสหรัฐอเมริกา (Homeland Security Investigations: HSI) ได้เจรจาให้พิพิธภัณฑ์ศิลปะแห่งเดนเวอร์ (The Denver Art Museum) เตรียมการส่งคืนโบราณวัตถุกลับไทยโดยเร็ว จํานวน 3 รายการ ได้แก่ พระโพธิสัตว์อวโลกิเตศวร ศิลปะเขมรสมัยก่อนเมืองพระนคร และพระพุทธรูปยืนศิลปะทวารวดี 2 องค์
นางสาวรัชดาฯ กล่าวต่อว่า สําหรับทับหลังปราสาทหนองหงส์และทับหลังจากปราสาทเขาโล้น ที่ได้รับคืนจากพิพิธภัณฑ์ Asean Art ในสหรัฐอเมริกา เมื่อปี พ.ศ.2564 ขณะนี้ทับหลังปราสาทหนองหงส์ ได้จัดแสดง ณ ศูนย์ข้อมูลอุทยานประวัติศาสตร์ พนมรุ้ง จังหวัดบุรีรัมย์ และทับหลังปราสาทเขาโล้น จัดแสดงที่ศูนย์ข้อมูลอุทยานประวัติศาสตร์สด๊กก๊อกธม จังหวัดสระแก้ว และเปิดให้ประชาชนเข้าชมได้ทั้งสองแห่ง ส่วนการติดตามโบราณวัตถุคืนไทยในลําดับถัดไป ทางคณะกรรมการฯ แจ้งว่ามีจํานวน 2 รายการ คือ 1.พระพุทธรูปประทับเหนือพนัสบดีสมัยทวารวดี จากเมืองโบราณซับจําปา จังหวัดลพบุรี อยู่ในความครอบครองของสถาบันเอเชียโซไซตี้ นิวยอร์ก สหรัฐอเมริกา และ 2.ใบเสมาหินสลักภาพพุทธประวัติสมัยทวารวดี จากเมืองโบราณฟ้าแดดสงยาง จังหวัดกาฬสินธุ์ ปรากฏข้อมูลใน Collection online ของ The British Museum
"ถือเป็นผลงานที่เป็นรูปธรรมของรัฐบาล ภายใต้การทํางานของคณะกรรมการติดตามโบราณวัตถุของไทยในต่างประเทศกลับคืนสู่ประเทศไทย ซึ่งตลอดระยะเวลา 5 ปีของการดําเนินงานของคณะกรรมการฯ ได้ประสานความร่วมมือกับรัฐบาลประเทศต่าง ๆ สามารถติดตามและรับมอบโบราณวัตถุได้รวม 9 ครั้ง จํานวน 611 รายการ สร้างความยินดีแก่คนไทย รวมถึงความเข้าใจแก่บุคคลทั่วไปทั้งในและนอกประเทศถึงคุณค่าของโบราณวัตถุเมื่อได้กลับคืนสู่ประเทศต้นกําเนิด และสืบเนื่องจากการดําเนินการอย่างจริงจังดังกล่าว มีผู้ครอบครองโบราณวัตถุทั้งชาวไทยและต่างชาติ แจ้งความประสงค์ที่จะมอบโบราณวัตถุให้เป็นสมบัติชาติ เช่น ล่าสุดกระทรวงการต่างประเทศเป็นผู้แทนรับมอบครอบพระเศียรทองคํา สมัยล้านนา จากชาวอเมริกัน และนายโยธิน ธาราหิรัญโชติ มอบโบราณวัตถุชิ้นเอกและหนังสือบัญชีโบราณวัตถุ เครื่องปั้นดินเผาสมัยลพบุรีจากแหล่งเตาโบราณในจังหวัดบุรีรัมย์ จํานวน 164 รายการ" นางสาวรัชดาฯ กล่าว
รัฐบาลไทย-ข่าวทำเนียบรัฐบาล-บีโอไอหนุนผู้ประกอบการไทยรุกตลาดอาเซียน
วันพฤหัสบดีที่ 5 สิงหาคม 2564
บีโอไอหนุนผู้ประกอบการไทยรุกตลาดอาเซียน
บีโอไอจัดกิจกรรมเชิงรุกเสริมศักยภาพผู้ประกอบการไทยลุยลงทุนต่างแดน โดยเฉพาะตลาดเพื่อนบ้านในอาเซียน ระดมจัดสัมมนาต่อยอดความรู้จากประสบการณ์ตรงของนักธุรกิจที่ประสบความสําเร็จ หวังสร้างเครือข่ายความร่วมมือ เพื่อส่งเสริมทุนไทยให้เติบโต สามารถแข่งขันในตลาดโลกได้
นายพัลลภ บุญศิริ ผู้อํานวยการกองพัฒนาผู้ประกอบการไทย บีโอไอเปิดเผยว่า ในสถานการณ์การระบาดของไวรัสโควิด-19กองพัฒนาผู้ประกอบการไทยได้ปรับเปลี่ยนรูปแบบการจัดกิจกรรมด้านการส่งเสริมการลงทุนในต่างประเทศให้สอดคล้องกับยุคNew Normalตามพันธกิจสําคัญที่นอกเหนือจากการส่งเสริมการลงทุนในประเทศ บีโอไอยังได้สนับสนุนการลงทุนไทยต่างประเทศ เพื่อสร้างโอกาสให้ผู้ประกอบการไทยเติบโต และสามารถแข่งขันในตลาดโลกได้ทั้งนี้ กองพัฒนาผู้ประกอบการไทย ได้เตรียมการจัดสัมมนาออนไลน์ที่น่าสนใจในหลากหลายประเด็นตลอดช่วงเดือนสิงหาคม2564เพื่อช่วยเตรียมความพร้อม และเสริมศักยภาพนักธุรกิจไทยไปลงทุนในต่างประเทศ โดยมีหัวข้อสัมมนาที่เปิดให้ผู้ประกอบการไทยได้เข้าร่วม ดังนี้
หัวข้อเรื่อง "ลงทุนในเวียดนามอย่างไร?ให้ประสบความสําเร็จ"
โดยร่วมมือกับสํานักงานเศรษฐกิจการลงทุน ณ กรุงฮานอย สาธารณรัฐสังคมนิยมเวียดนาม หรือบีโอไอ เวียดนาม ซึ่งผู้เข้าร่วมจะได้ทราบถึงโอกาสการลงทุนในเวียดนาม จากมุมมองของนายอรรจน์สิทธิ สร้อยทอง ผู้อํานวยการบีโอไอ ณ กรุงฮานอย รวมถึงข้อมูลใหม่ๆเกี่ยวกับมาตรการส่งเสริมการลงทุนของเวียดนาม ผ่านผู้แทนจากForeign Investment Agency (FIA), Vietnamพร้อมร่วมเสวนาแลกเปลี่ยนประสบการณ์ลงทุนในเวียดนามกับ4นักธุรกิจจากCP, SCGสยามนิตตั้น และอุไรเพ้นท์ จัดขึ้นในวันเสาร์ที่ 7 สิงหาคม 2564 เวลา 09.30 - 12.00 น.
หัวข้อเรื่อง"อินโดนีเซียยังน่าลงทุนหรือไม่?ในสถานการณ์COVID-19"
โดยร่วมกับสํานักงานเศรษฐกิจการลงทุน ณ กรุงจาการ์ตา สาธารณรัฐอินโดนีเซีย หรือบีโอไอ จาการ์ตา ซึ่งผู้เข้าร่วมสัมมนาจะได้รับฟังข้อมูลสถานการณ์การลงทุนและแลกเปลี่ยนความคิดเห็นกับนางสาวณภัทร ทัพพันธุ์ ผู้อํานวยการบีโอไอ จาการ์ตา จัดขึ้นในวันเสาร์ที่ 7 สิงหาคม 2564 เวลา 14.00 - 15.30 น.
หัวข้อเรื่อง“ทิศทางธุรกิจ โอกาสการค้าและการลงทุน ของผู้ประกอบการไทยในเอเชียกลาง”
โดยภายในงานจะมีการบรรยายภาพรวมตลาด โอกาสการลงทุน และอุตสาหกรรมเด่นในเอเชียกลางโดย นายเมธา จารัตนากร ประธานกรรมการบริหาร บริษัท ซีไอพี แวลู จํากัด โอกาสการค้า และการลงทุนในอุซเบกิสถาน โดย ดร.เหมโชค สิงห์สมบุญ รองประธานโครงการนาคราชนคร / ประธานสมาพันธ์SMEเชียงราย / ประธานLogistics and Ecommerceสมาพันธ์SMEภาคเหนือ และโอกาสการค้า และการลงทุนในคาซัคสถาน โดย นายพีระพล พิภวากรDirector, LLP Kazthai Corp (Almaty) / Vice President, Business Development Foodville Co., Ltd.จัดขึ้นในวันอังคารที่ 10 สิงหาคม 2564 เวลา 13.30 – 16.00 น.
หัวข้อเรื่อง"การบริหารแรงงานในต่างประเทศ สําหรับผู้ประกอบการไทย"
สําหรับงานสัมมนานี้จัดขึ้นเป็นครั้งที่ 2 โดยมุ่งหวังให้เกิดความเข้าใจที่ถูกต้องในการบริหารแรงงานในต่างประเทศ ทั้งการนําแรงงานจากไทยไปทํางานในต่างประเทศ และการว่าจ้างแรงงานท้องถิ่น รวมถึงกฎระเบียบข้อบังคับด้านแรงงานในแต่ละประเทศที่ผู้ลงทุนต้องรู้จัดขึ้นในวันพุธที่ 25 สิงหาคม 2564 เวลา 10.00 - 11.30 น.
สําหรับผู้ประกอบการที่สนใจสามารถลงทะเบียนเข้าร่วมกิจกรรมออนไลน์ และสอบถามรายละเอียดเพิ่มเติมได้ที่ กองพัฒนาผู้ประกอบการไทย อีเมลthaienterprisedev@boi.go.thโทรศัพท์0 2553 8111กด5ต่อด้วยกด4
และติดตามข้อมูลกิจกรรมอื่นๆ เพิ่มเติมได้ที่www.boi.go.th
*******************************
รัฐบาลไทย-ข่าวทำเนียบรัฐบาล-โฆษกรัฐบาลฯ เผย นายกฯ ยินดีและชื่นชม คุณอภิญญา ทาจิตต์ จากองค์กร Stella Maris ผู้อุทิศตนเพื่อต่อสู้ปัญหาการค้ามนุษย์ จนได้รับรางวัล TIP Heroes ปี 2022 จากสหรัฐฯ
วันพุธที่ 20 กรกฎาคม 2565
โฆษกรัฐบาลฯ เผย นายกฯ ยินดีและชื่นชม คุณอภิญญา ทาจิตต์ จากองค์กร Stella Maris ผู้อุทิศตนเพื่อต่อสู้ปัญหาการค้ามนุษย์ จนได้รับรางวัล TIP Heroes ปี 2022 จากสหรัฐฯ
โฆษกรัฐบาลฯ เผย นายกฯ ยินดีและชื่นชม คุณอภิญญา ทาจิตต์ จากองค์กร Stella Maris ผู้อุทิศตนเพื่อต่อสู้ปัญหาการค้ามนุษย์ จนได้รับรางวัล TIP Heroes ปี 2022 จากสหรัฐฯ
วันที่ 20 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอร่วมแสดงความยินดี และชื่นชมการทุ่มเททํางานช่วยเหลือเหยื่อค้ามนุษย์จนทําให้ คุณอภิญญา ทาจิตต์ จากองค์กร Stella Maris สังฆมณฑลจันทบุรี ได้รับรางวัล TIP Heroes ในปีนี้
โฆษกประจําสํานักนายกรัฐมนตรี กล่าวว่า กระทรวงการต่างประเทศสหรัฐได้ประกาศรายชื่อ นักสู้ต่อต้านการค้ามนุษย์ (TIP Heroes) ประจําปี 2022 จํานวน 6 คน ซึ่งเป็นบุคคลหลากหลายประเทศทั่วโลกที่มีผลงานในด้านปราบปรามการค้ามนุษย์ โดยทั้ง 6 คนได้รับประกาศเกียรติคุณยกย่องต่อการอุทิศตนเพื่อต่อสู้กับปัญหาการค้ามนุษย์ ซึ่งน่าภูมิใจว่า 1 ในนั้นมีคนไทยรวมอยู่ ได้แก่ คุณอภิญญา ทาจิตต์ จากองค์กร Stella Maris สังฆมณฑลจันทบุรี
โดยในรายงาน TIP Report 2022 ระบุว่า คุณอภิญญาจากประเทศไทย ได้อุทิศตนมาเป็นเวลากว่า 7 ปี เพื่อต่อต้านการค้ามนุษย์ในประเทศไทย ได้ทํางานเพื่อช่วยเหลือผู้ที่ถูกบังคับใช้แรงงาน และได้ช่วยเหลือคนงานหลายร้อยคนในภาคประมงจากประเทศต่าง ๆ ทั้งในประเทศไทย อินโดนีเซีย กัมพูชา เมียนมา และบังคลาเทศ รวมทั้งยังมีบทบาทสําคัญในการสร้างความตระหนักเกี่ยวกับการค้าเด็ก (child trafficking) โดยได้เดินทางไปเยี่ยมโรงเรียนทั่วประเทศเพื่อให้ความรู้แก่นักเรียนมากกว่า 10,000 คนในแต่ละปี
นายธนกรฯ กล่าวว่า “นายกฯ ยินดี และภูมิใจที่มีคนไทยได้รับการยกย่องให้เป็นนักต่อสู้ด้านการค้ามนุษย์ ขอชื่นชมคุณอภิญญา ทาจิตต์ ที่ทุ่มเททํางานเพื่อช่วยเหลือเหยื่อการค้ามนุษย์ จนเป็นที่ยอมรับในระดับระหว่างประเทศ ย้ําไทยพร้อมที่จะมุ่งมั่นเดินหน้าเพิ่มประสิทธิภาพในการต่อสู้กับการค้ามนุษย์ให้หมดสิ้นไปจากประเทศไทย”